**Argentinas flagg Autódromo Juan y Oscar Gálvez**|  |
| Dagens hovedbane, som ble brukt i Formel 1 fra 1995 til 1998Dagens hovedbane, som ble brukt i Formel 1 fra 1995 til 1998 |
| Sted | Buenos Aires, Argentina |
| **Tidssone** | GMT −3 |
| **Hovedløp** | Turismo CarreteraTC2000Formel 1 (1953–1998)MotoGP (1961–1999)Sportsvogn-VM (1954–1972) |
| **Lengde** | 4 206 km |
| **Svinger** | 19 |
| **Banerekord** | 1.27,981 (Gerhard Berger, Benetton-Renault, 1997, Formel 1) |

Bane 15, som inkluderer ei sløyfe rundt innsjøen, ble brukt i Formel 1 fra 1974 til 1981
**Autódromo Juan y Oscar Gálvez** (også kalt **Autódromo Buenos Aires**) er en racerbane i Buenos Aires, Argentina. Banen ble bygget i 1952, og var vertskap for Formel 1-løpet Argentinas Grand Prix 20 ganger mellom 1953 og 1998.

Banen ligger i en park i bydelen Villa Riachuelo lengst sør i byen. Banen kan kjøres i en lang rekke konfigurasjoner. Dagens hovedbane (bane 6) er svingete og konsentrert på et relativt lite område. Dette, kombinert med det flate terrenget og de store tribunene, gir de fleste tilskuerne en utmerket utsikt til hele banen. Den svingete banen er imidlertid langsom og gir få muligheter til forbikjøringer. 

Bane 6 ble brukt i Formel 1 fra 1995 til 1998, men tidligere ble det benyttet flere forskjellige konfigurasjoner. Det første Argentinas Grand Prix i 1953 brukte bane 2, og samme bane ble også brukt fra 1954–1960, men i motsatt kjøreretning, og ble da kalt bane 4. Fra 1971 til 1973 brukte man bane 9, som er identisk med bane 4, men med Horquilla-svingen flyttet nærmere hovedlangsiden. Fra 1974–1981 benyttet man den svært raske bane 15, som la til to lange rettstrekninger med en lang og svært rask sving mellom dem. Svingen ble ofte kjørt på full gass i høyeste gir, og var spennende for både førere og tilskuere, spesielt ved utgangen av svingen hvor bilene ofte lå helt på grensa til å kjøre av banen i nærmere 300 km/t.

Banen har vært kjent under flere forskjellige navn. Det opprinnelige navnet var *Autódromo 17 de Octubre*, ettersom 17. oktober var en dato med stor betydning for Juan Peróns politiske bevegelse. Etter Perón ble styrtet i 1955 skiftet banen navn til *Autódromo Municipal de la Ciudad de Buenos Aires*. I 1989 fikk den navnet *Autódromo Oscar Alfredo Gálvez*, og endelig dagens navn i 2008. Banen er oppkalt etter brødrene Juan og Oscar Gálvez, som begge var argentinske racerførere.

Eksterne lenker
---------------

* Offisielt nettsted Rediger på Wikidata

* (en) Autódromo Oscar y Juan Gálvez – kategori av bilder, video eller lyd på Commons Rediger på Wikidata
 (spansk)
* Flyfoto over baneområdet, fra Google Maps

|  |  |
| --- | --- |
| Bane 4, som ble brukt i Formel 1 fra 1954 til 1960. Samme bane ble brukt i 1953, men i motsatt retning. | Bane 9, som ble brukt i Formel 1 fra 1971 til 1973. |

| * v
* d
* r
Formel 1-baner |
| --- |
| Nåværende(2022-sesongen) | Bahrain • Jeddah • Melbourne • Imola • Miami • Barcelona • Monaco • Baku • Montreal • Silverstone • Spielberg • Paul Ricard • Hungaroring • Spa • Zandvoort • Monza • Sotsji • Singapore • Suzuka • Austin • Mexico by • Interlagos • Yas Marina |
| Fremtidige | Shanghai (2023) • Igora Drive (2023) |
| Tidligere | A1-Ring (Österreichring) • Adelaide • Aida • Ain-Diab • Aintree • Anderstorp • AVUS • Brands Hatch • Bremgarten • Buenos Aires • Caesars Palace • Clermont-Ferrand • Dallas • Detroit • Dijon • Donington Park • East London • Estoril • Fuji • Hockenheim • Indianapolis • Istanbul • Jacarepaguá • Jarama • Jerez • Korea • Kyalami • Le Mans • Long Beach • Magny-Cours • Mexico By • Monsanto • Montjuïc • Mont-Tremblant • Mosport Park • New Delhi • Nivelles-Baulers • Nürburgring • Oporto • Pedralbes • Pescara • Phoenix • Reims • Riverside • Rouen • Sebring • Sepang • Valencia • Watkins Glen • Zeltweg • Zolder |

Portal: Formel 1

|  |  |
| --- | --- |
| Oppslagsverk/autoritetsdata | VIAF **·** GeoNames
 |